- En kvinde indfinder sig på politigården klokken 07.45 og fortæller, at hun har dræbt sin søn. Vi kører ud til hendes bopæl og konstaterer, at det er rigtigt, siger politikommissær Lars Nørskov Jørgensen. Drabet skete mandag eftermiddag. Lars Nørskov Jørgensen fortæller, at kvinden var meget rystet og påvirket af situationen. - Der er tale om en tragiske familie familieomstændigheder, siger han til TV2/Nord. Kvinden er dansk og har ikke andre børn. Moderen blev fremstillet i grundlovsforhør klokken 15 sigtet for drab. Først ud på eftermiddagen har politiet kunnet oplyse om tragedien, fordi alle pårørende skulle underrettes først. Det er anden gang, at en ufattelig tragedie som denne rammer Nordjylland. I februar kvalte en 20-årig kvinde fra Frederikshavn sin ni dage gamle søn.

Opsummering:
En 35-årig mor har mandag eftermiddag kvalt sin søn på fire år i Aalborg.